**A NTDI publikációs gyakorlata:**

A NTDI megkívánja a PhD fokozatra pályázó doktoranduszaitól, hogy kutatási eredményeikről nemzetközileg is elismerhető formában és színvonalon adjanak számot. Ennek legfontosabb módja a tudományos közlemények írása és elfogadtatása. A tudományos teljesítmény elismeréséhez a kutatott témából **legalább 3 eredeti, lektorált, az MTA illetékes** (Növénytermesztési, Kertészeti, Növénynemesítési, Növényvédelmi, Biotechnológiai) **bizottságai által elfogadott tudományos folyóiratban megjelent (vagy dokumentáltan megjelenésre elfogadott) tudományos közleményre van szükség (ebből 2 impakt faktoros angol nyelven és legalább egyben első szerzőség)**. Kívánatos továbbá magyar ill. idegen nyelvű konferencia kiadványok (teljes terjedelmű, cikkszerűen tagolt előadás, illetve előadás vagy poszter rövid kivonata) és/vagy egyéb közlemények (nem lektorált folyóirat cikk) megjelentetése is a kutatott téma jellegének megfelelően. A tudományos (publikációs) tevékenységet a NTDI a honlap mellékletében megadott módon, pontszámokkal ismeri el oly módon, hogy a fokozatszerzésre jelentkezéshez a doktorandusznak legalább 40 pontot kell összegyűjtenie.

Egyéni jelentkezőknél a fenti követelmények a jelentkezést megelőző 3-5 évre vonatkoznak, továbbá a tudományos tevékenység mérésére szolgáló pontok is módosulnak.

1. táblázat

**Tudományos tevékenység mérésére szolgáló pontrendszer a NTDI-ban**

|  |  |
| --- | --- |
| **Pontot érő tevékenység** | **Kapható pont** |
|   | **PhD** | **Habilitáció** |
| **1. Publikációk és visszhangjuk** |   |   |
| Tudományos folyóiratcikk: |   |   |
| IF-es angol | **20** | **10** |
| IF-es magyar | **15** | **5** |
| lektorált angol | **15** | **3** |
| lektorált magyar | **10** | **2** |
| egyéb értékelhető cikk | **5** |   |
| Konferencia kiadvány (proceeding): |   |   |
| idegen nyelvű | **5** | **2** |
| magyar nyelvű | **3** | **1** |
| Előadás összefoglalás, poszter: |   |   |
| idegen nyelvű | **2** | **-** |
| magyar nyelvű | **1** | **-** |
| Könyv, -részlet, szerkesztés: |   |   |
| idegen nyelvű könyv | **25** | **20** |
| magyar nyelvű könyv | **15** | **10** |
| idegen nyelvű könyvrészlet | **15** | **10** |
| magyar nyelvű könyvrészlet | **10** | **5** |
| nemzetközi szerkesztés | **15** | **10** |
| magyar szerkesztés | **10** | **5** |
| Elfogadott szabadalom: |   |   |
| Magyarországon | **5** | **5** |
| külföldön | **10** | **10** |
| Hivatkozás: |   |   |
| hazai | **0.5** | **0.5** |
| külföldi | **1** | **1** |
| **2. Szakmaspecifikus alkotások** |   |   |
| Minősített fajta: |   |   |
| Magyarországon | **7** | **7** |
| Külföldön | **15** | **15** |
| Új diagnosztika (eljárás): | **4** | **4** |
| **3. Külső kutatási források** |   |   |
| Hazai elnyert kutatási és/vagy K+F pályázat témavezetője | **1** | **1** |
| Külföldi elnyert kutatási és/vagy K+F pályázat témavezetője | **5** | **5** |
| Elnyert hazai kutatási megbízás témavezetője | **1** | **1** |
| Elnyert külföldi kutatási megbízás témavezetője | **2** | **2** |
| Nemzetközi szakértői megbízás | **2** | **2** |
| **4. Tudományos utánpótlás nevelés** |   |   |
| Doktori Iskola vezető |   | **5** |
| Doktori Iskola titkára |   | **3** |
| Doktori program vezető |   | **4** |
| Témavezető (sikeres védés esetén) |   | **4** |
| TDK konzulens |   |   |
| beadott dolgozatnál | **0.2** | **0.1** |
| egyetemi díjazásnál | **0.5** | **0.3** |
| OTDK díjazásnál | **2** | **1** |
| Diplomamunka konzulens | **0.5** | **0.3** |
| **5. Egyéb tudományos aktivitás** |   |   |
| MTA Bizottság tisztségviselője |   | **10** |
| MTA Bizottság tagja |   | **2** |
| Hazai tud. folyóirat szerk. biz. tagja |   | **5** |
| Külföldi tud. folyóirat szerk. biz. tagja |   | **10** |
| Hazai tud. társaság tisztségviselője |   | **2** |
| Nemzetközi tud. társaság tisztségviselője |   | **5** |
| MTA Doktori bírálója |   | **5** |
| MTA Doktori bizottsági tag |   | **3** |
| PhD bírálója |   | **3** |
| PhD bízottsági tag |   | **1** |